da en da sv nb de en da nb da da da de en da sv de it fr en eo nb nb nb da da de nb it da da da da da nb de da da da da da da da da de sv da da da it de da da da de da da nb nb nb nb nb nb nb nb nb nb nb nb nb nb nb nb nb en nb nb nb nb nb nb da nb nb fr fr fr nb it fr nb nb en nb en fr en da en nb nb en
Turisme: Grønlands hovedstad henter inspiration
Politikere fra Grønland er imponerede over Svalbards resultater på turismeområdet.
Publisert søndag 14. april 2019 - 12:00
Udvalg for Økonomi og Erhverv med borgmester Asii Chemnitz Narup i spidsen besøgte i februar Svalbard og Longyearbyen. Temaet var todelt, i henholdsvis cirkulær økonomi og turisme. Derfor var der med både repræsentanter fra turismen i Grønland, som Visit Greenland og Sermersooq Business Council, samt fra Departementet fra Erhverv og Energi, og chefen for Drift og Miljø i Kommuneqarfik Sermersooq.
Der bor næsten 10 gange så mange mennesker i Grønlands Hovedstad Nuuk, som der gør i Longyearbyen, men Nuuk får kun en fjerdedel af de turister som Svalbard får. Derfor havde Udvalg for Økonomi og Erhverv fra hovedstadskommunen, Kommuneqarfik Sermersooq, i februar valgt at besøge Longyearbyen for at få inspiration til udviklingen. Herudover har Longyearbyen gennem flere år udviklet teknikker inden for området affaldssortering som er inspirerende og spændende for Kommuneqarfik Sermersooq.
Turismen i Grønland er i dag hæmmet af en gammeldags lufthavnsstruktur, der kun tillader små propelfly at lande i de enkelte byer, men i 2023 åbner en ny lufthavn, der kan sammenlignes med den som findes i Longyearbyen. Derfor er kommunen i gang med at forberede sig på vækst i turismen.
– Det var meget inspirerende at se hvordan turismen er blevet udviklet på Svalbard. Om fire år har Nuuk en lufthavn som den på Svalbard. Det betyder, at vi nu har travlt med at planlægge udviklingen, og skabe gode rammer for turismen, siger borgmester i Kommuneqarfik Sermersooq, Asii Chemnitz Narup.
Lokalstyreleder Arild Olsen i passiar med Asii Chemnitz Narup, borgermester i Sermersooq.
Ugen startede med besøg og rundvisning af Ordfører Arild Olsen, som viste byen og rådhuset frem. Her mødtes udvalget med lokalstyrets repræsentanter, som fortalte om styret generelt og i forhold til turisme, herunder naturen som den største salgsvare.
Vi besøgte affaldsanlægget Reno-Vest, som var interessant, da den nye affaldsstruktur for Grønland planlægger at sende affald fra kystbyerne til Nuuk eller Sisimiut (anden største by i Grønland),
– Strategien og udfordringen indenfor den fremtidige affaldshåndtering i Grønland er bygget op omkring sortering, pakning og udskibningsaktiviteter. Netop det faktum at man i Longyearbyen, igennem flere år, har udviklet teknikker inden for området, var meget inspirerende og spændende, fortæller Frank Rasmussen, chef for Drift og Miljø i Kommuneqarfik Sermersooq.
– Miljøloven på Svalbard og måden den implementeres og håndhæves har helt sikkert været et spændende input, som vi i Grønland kan lære rigtig meget af, både hvad angår nærmiljø men også indsatserne langs de øde kyststrækninger.
Sidst men ikke mindst, gav Longearbyens tilgang til spildevand og vejvedligeholdelse, også anledning til at vi her i Grønland måske bør tænke alternative løsninger i fremtidige projekter, fortsætter Rasmussen.
Unis blev også besøgt til et oplæg af Mads Forchhammer om de klimaudfordringer Arktis har foran sig og hvad man som kommune kan have fokus på. Dette var en vigtig snak for de arktiske egne og et sted man kunne drage erfaringer af hinanden.
Herudover viste direktør Harald Ellingsen os rundt på det fine campus og de flotte faciliteter.
Besøg i Reno-vest på affaldsanlægget i Longyearbyen
Turen til Svalbard bød på besøg hos flere turistoperatører, blandt andre norske Hurtigruten, som også arbejder med planer om at etablere hotel og krydstogtshavn i Nuuk.
–Vi går efter turister, der vil bruge 15.000 kroner i døgnet her. Dem er der masser af, fortalte direktøren for Hurtigrutens hoteldivision, Thomas Westergaard, udvalget.
Han viste os rundt på forskellige tiltage indenfor turismen, blandt andet Kullgruve 3, som gav ideer til en anderledes turist-oplevelse for kommunen.
Dette oplevedes også hos besøget ved Greendog, hvor Karina og Martin har opbygget en familievenlig forretning med hundeslædeture og oplevelser i den arktiske vildmark. Da de begge har boet i Grønland selv (Ittoqqortormiit) var det et glædeligt gensyn med flere af deltagerne.
– Det er lykkedes på Svalbard at skabe en lukrativ turisme, der ikke belaster naturen eller lokalsamfundet. Det er den udvikling jeg ønsker i vores kommune, siger Asii Chemnitz Narup.
Herudover blev også Visit Svalbard besøgt, hvor især vores repræsentanter for turisme kunne udveksle idéer og sparre med hinanden.
Udvalgsrejsen var udbytterig for delegation, hvor der blev sparret, udvekslet ideer og erfaringer. Fremtiden ser lys ud. Vi fik berørt emnerne vi havde sat for os, og derudover set en fantastisk smuk natur og en dejlig by med hjertevarme mennesker.
Kontinentalplatene flyttet seg fire ganger i helgen
Lokalstyrets vedtak kan ikke bli stående
Et forventet grep? Forskning som verdensskapende virksomhet
Ønsker tips om skranten rein
Kjørte rett ut i drikkevannet
Et møte med familien
Helhjertet for Leger uten grenser
Tromsø samler verdenseliten på issmelting og karbonutslipp
Valgforsker: – Dette er en uvanlig endring
Setter opp verdens nordligste operaforestilling
Seilbåt berget etter luftseilas
Nå legges planer for åpningen av Nordover
Sysselmesteren ber folk sikre løse gjenstander
Inviterer til løp for Leger uten grenser
Ikke bjørnefengsel for «Frost» & Co.
Noen la det store egget da Norbjørn skulle lastes...
Fortapt i det gåtefulle lyset
Her lagres Taj Mahal i Gruve 3
Rømmer fra Svalbardpolitikken: – Skinndemokrati
2500 liter diesel lakk ut av MS Virgo
Tollernes arbeidsdag på Svalbard blir å se på tv
Husker du dette stedet? Nå åpner de igjen
Truet med å skyte i stykker vinduene hos Sysselmesteren
– Vi ønsker å gi noe tilbake!
Redaktør og daglig leder
97 98 49 78
97 98 49 78
98 61 73 83
Svalbardposten arbeider etter Vær Varsom-plakatens regler for god presseskikk.
Svalbardposten har ikke ansvar for innhold på eksterne nettsider som det lenkes til.